
	Comisia pentru buget, finanţe şi bănci
	
	Bucureşti,        13.03.2006
Nr. 22/72


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 197/2005 pentru completarea anexei nr. 1 la Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte şi pentru aprobarea plăţii cotizaţiilor anuale care decurg din calitatea României de membru al Europae Archaeologiae Consilium (EAC), al Federaţiei Internaţionale a Consiliilor Artelor şi a Agenţiilor Culturale (IFACCA) şi al Agenţiei Internaţionale ISBN, cu care comisia noastră a fost sesizată în fond cu adresa Biroului Permanent nr.  PL.X 82 din 22 februarie 2006.
	PREŞEDINTE,

Mihai Nicolae Tănăsescu

	Comisia pentru buget, finanţe şi bănci
	
	Bucureşti,    13.03.2006
Nr. 72


RAPORT

asupra proiectului de Lege privind aprobarea Ordonanţei de urgenţă 

a Guvernului nr. 197/2005 pentru completarea anexei nr. 1 la 

Ordonanţa Guvernului nr. 41/1994 privind autorizarea plăţii 

cotizaţiilor la organizaţiile internaţionale interguvernamentale la care 

România este parte şi pentru aprobarea plăţii cotizaţiilor anuale care 

decurg din calitatea României de membru al Europae Archaeologiae 

Consilium (EAC), al Federaţiei Internaţionale a Consiliilor Artelor şi a 

Agenţiilor Culturale (IFACCA) şi al Agenţiei Internaţionale ISBN
Cu adresa nr. PL.X 82 din 22 februarie 2006, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 197/2005 pentru completarea anexei nr. 1 la Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte şi pentru aprobarea plăţii cotizaţiilor anuale care decurg din calitatea României de membru al Europae Archaeologiae Consilium (EAC), al Federaţiei Internaţionale a Consiliilor Artelor şi a Agenţiilor Culturale (IFACCA) şi al Agenţiei Internaţionale ISBN.
La întocmirea raportului s-au avut în vedere avizele Consiliului Legislativ şi al Comisiei pentru politică externă.
Prin prezentul proiect de Lege se completează Anexa nr. 1 a Ordonanţei Guvernului nr. 41/1994 privind autorizarea  plăţii cotizaţiilor la organizaţiile internaţionale interguvernamentale la care România este parte, publicată în Monitorul Oficial al României, partea I, nr. 241 din 29 august 1994, aprobată prin Legea nr. 126/1994, cu modificările şi completările ulterioare. Astfel, la punctul II din această ordonanţă „Organizaţiile internaţionale guvernamentale la care România a aderat în baza aprobărilor date de conducerea ministerelor şi a altor instituţii culturale” s-au introdus două noi poziţii: „Europae Archaeologiae Consilium (EAC)” şi „Federaţia Internaţională a Consiliilor Artelor şi a Agenţiilor Culturale (IFACCA)”, iar la punctul III „Organizaţii internaţionale guvernamentale la care România a aderat în baza aprobărilor conducerii Academiei Române sau a altor instituţii centrale” s-a introdus poziţia 111 – „Agenţia Internaţională ISBN”.
În baza Legii nr. 150/1997, România şi-a asumat o serie de obligaţii prin Convenţia Europeană pentru Protecţia Patrimoniului Arheologic printre care şi coordonarea la nivel naţional a activităţilor din acest domeniu. Europae Archaeologiae Consilium (EAC) este o organizaţie fondată în 1999 şi funcţionează sub patronajul Consiliului Europei reunind şefii organismelor abilitate prin lege, la nivel naţional pentru a  coordona activităţile legate de domeniul arheologiei. Calitatea de membru al acestui organism este dată de necesitatea alinierii la standardele europene, de posibilitatea de a participa la lucrările acestui for european al arheologiei avându-se în vedere punerea în practică a unor proiecte de amenajare a teritoriului: autostrăzi, modernizări ale infrastructurii localităţilor şi ale căilor de transport.
În această perioadă de pre-aderare la Uniunea Europeană ţara noastră are statut de observator la E.A.C. O dată cu plata cotizaţiei prevăzută în statut, România va participa cu drept de vot la sesiunile Adunării Generale.
Federaţia Internaţională a Consiliilor Artelor şi a Agenţiilor Culturale (IFACCA) înfiinţată în decembrie 2000, are drept scop susţinerea în domeniul artelor prin crearea unui organism care să favorizeze accesul la resursele internaţionale. Printre obiectivele Federaţiei se numără: facilitarea accesului la informaţiile relative la practicile din domeniul finanţării publice a artelor şi culturii, acţionarea ca intermediar pentru facilitarea colaborării în domeniul cercetării şi realizarea de proiecte, promovarea talentului artiştilor şi creatorilor, gestionarea eficientă şi echitabilă a resurselor financiare, umane şi internaţionale.
Aşa cum menţionam mai sus, la punctul III a Ordonanţei Guvernului nr. 41/1994 s-a introdus poziţia „Agenţia Internaţională ISBN”. Evidenţa editurilor şi a cărţilor editate se realizează, la nivel internaţional, prin sistemul de numerotare standardizată a cărţilor – ISBN. Instituţia română care coordonează relaţiile cu Agenţia Internaţională ISBN este Biblioteca Naţională a României – Centrul Naţional ISBN – CIP care este unic reprezentat în România responsabil cu înregistrarea editurilor de carte şi alocarea codurilor ISBN, conform regulilor internaţionale.

Prezentul act normativ reglementează autorizarea plăţii anuale care oferă României calitatea de membru la Europae Archaeologiae Consilium (EAC), al Federaţiei Internaţionale a Consiliilor Artelor şi a Agenţiilor Culturale (IFACCA) şi al Agenţiei Internaţionale ISBN.

Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat  23 deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi. 
Proiectul de Lege a fost adoptat de Senat în şedinţa din data de 15 februarie 2006.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind aprobarea Ordonanţei de urgenţă a Guvernului nr. 197/2005 pentru completarea anexei nr. 1 la Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte şi pentru aprobarea plăţii cotizaţiilor anuale care decurg din calitatea României de membru al Europae Archaeologiae Consilium (EAC), al Federaţiei Internaţionale a Consiliilor Artelor şi a Agenţiilor Culturale (IFACCA) şi al Agenţiei Internaţionale ISBN, în şedinţa din data de 07.03.2006, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat cu amendamentele din anexă. 
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


           Consilier parlamentar:
           Bărdiţă Mariana
ANEXĂ

I. Amendamente admise

În urma dezbaterii, Comisia propune adoptarea proiectului de Lege cu următoarele amendamente:
	Nr. crt.
	Text Iniţial
	Text propus de comisie

 (autorul amendamentului)
	Motivarea amendamentelor propuse

	1.
	Titlul legii:

LEGE

privind aprobarea Ordonanţei de urgenţă a Guvernului nr. 197/2005 pentru completarea anexei nr. 1 la Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte şi pentru aprobarea plăţii cotizaţiilor anuale care decurg din calitatea României de membru al Europae Archaeologiae Consilium (EAC), al Federaţiei Internaţionale a Consiliilor Artelor şi a Agenţiilor Culturale (IFCCA) şi al Agenţiei Internaţionale ISBN
	Titlul legii va avea următorul cuprins:

LEGE

privind aprobarea Ordonanţei de urgenţă a Guvernului nr. 197/2005 pentru completarea anexei nr. 1 la Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte şi pentru aprobarea plăţii cotizaţiilor anuale care decurg din calitatea României de membru al Europae Archaeologiae Consilium (EAC), al Federaţiei Internaţionale a Consiliilor Artelor şi a Agenţiilor Culturale (IFACCA) şi al Agenţiei Internaţionale ISBN
	Eroare materială.

	2.
	ARTICOL UNIC.- Se aprobă Ordonanţa de urgenţă a Guvernului nr. 197/2005 pentru completarea anexei nr. 1 la Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte şi pentru aprobarea plăţii cotizaţiilor anuale care decurg din calitatea României de membru al Europae Archaeologiae Consilium (EAC), al Federaţiei Internaţionale a Consiliilor Artelor şi a Agenţiilor Culturale (IFCCA) şi al Agenţiei Internaţionale ISBN, publicată în Monitorul Oficial al României, Partea I, nr. 1179 din 28 decembrie 2005.
	Articolul unic va avea următorul cuprins:

ARTICOL UNIC.- Se aprobă Ordonanţa de urgenţă a Guvernului nr. 197/2005 pentru completarea anexei nr. 1 la Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte şi pentru aprobarea plăţii cotizaţiilor anuale care decurg din calitatea României de membru al Europae Archaeologiae Consilium (EAC), al Federaţiei Internaţionale a Consiliilor Artelor şi a Agenţiilor Culturale (IFACCA) şi al Agenţiei Internaţionale ISBN, publicată în Monitorul Oficial al României, Partea I, nr. 1179 din 28 decembrie 2005.
	Eroare materială

